На основу члана 6. 11. и 31. Закона о начину одређивања максималног броја запослених у јавном сектору („Службени гласник РС“, број 68/15 и 81/16), тачке 7. и 8. Одлуке Владе Републике Србије о максималном броју запослених на неодређено време у систему државних органа, систему јавних служби, систему Аутономне Покрајине Војводине и систему локалне самоуправе за 2017. годину („Службени гласник РС“, број 61/17) и члана 41. став 1 тачка 33. Статута општине Медвеђа („Службени гласник града Лесковца“, број 18/08 и 38/12), Скупштина општине Медвеђа на седници одржаној 19. јуна 2018. године, доноси

**О Д Л У К У**

 **о измени Одлуке о максималном броју запослених на неодређено време у систему локалне самоуправе општине Медвеђа за 2017. годину, број 06-32/2017-I/2** **од 22.08.2017. године**

Члан 1.

 У члану 3. Одлуке о максималном броју запослених на неодређено време у систему локалне самоуправе општине Медвеђа за 2017. годину (даље Одлука) , у другом ставу, под редним бројем 1. Општинска управа општине Медвеђа брише се број ''74'' и уписује број ''73'', под редним бројем 5. Општинска библиотека „Петар Петровић-Његош“ Медвеђа брише се број "7" и уписује број "6", под редним бројем 6. Културни центар општине Медвеђа брише се број "3" и уписује број "4", под редним бројем 7. Туристичка организација Медвеђа брише се број ''10'' и уписује број ''11''.

 У свему осталом Одлука остаје непромењена.

Члан 2.

 Одлука ступа на снагу наредног дана од дана објављивања у „Службеном гласнику града Лесковца“.

СКУПШТИНА ОПШТИНЕ МЕДВЕЂЕ

06 Број: 06-28/2018/10 од 19. јуна 2018. године

СЕКРЕТАР,

Драган Андрејевић, дипл. правник

 ПРЕДСЕДНИК,

 Милан Стевановић, струк. менаџ.